open-index/open-wikipedia-markdown huggingface dataset:
Richard Niinepuu

**Richard Niinepuu** (5. jaanuar 1911 Narva – 21. jaanuar 1987) oli Eesti NSV riigi- ja parteitegelane.

Ta sündis 1911. aastal Narvas Kreenholmi manufaktuuri tööliste peres, kuid peagi siirdus pere töö otsinguil Peterburi kubermangu. 1931. aastal lõpetas Niinepuu agronoomina põllumajandustehnikumi ning asus erialasele tööle. 

1941. aastal suunati Niinepuu põllumajanduse spetsialistina tööle Eestisse. Kui algas Teine maailmasõda, astus ta 1. Tallinna hävituspataljoni, hiljem teenis Leningradis Punalipulises Balti laevastikus ja Eesti partisaniliikumise staabis. 

1944. aastast oli Niinepuu EK(b)P Keskkomitee sekretäri abi, 1946. aastast Eesti NSV sovhooside ministri asetäitja. Ta õppis Moskva NLKP Keskkomitee kõrgemas parteikoolis, mille lõpetamise järel 1951. aastal edutati ta EKP Keskkomitee põllumajandusosakonna juhataja asetäitjaks. 1952. aastast oli ta Pärnu Oblasti Töörahva Saadikute Nõukogu Täitevkomitee esimees, seejärel Pärnu rajooni EKP Pärnu Rajoonikomitee I sekretär. 

Aastatel 1955–1967 töötas ta Kohila sovhoosi direktorina ja 1967–1972 Salutaguse sovhoosi direktorina. 

Richard Niinepuu oli valitud EKP Keskkomitee liikmeks ja 1960. aastal EKP revisjonikomisjoni, Eesti NSV Ülemnõukogu IV koosseisu saadikuks Karksi valimisringkonnast nr. 27, EKP Rapla Rajoonikomitee liikmeks ja Rapla kohaliku nõukogu saadikuks.

Richard Niinepuu oli autasustatud Tööpunalipu ordeni, Isamaasõja ordeni II järgu, Punatähe ordeni ning kahe ordeniga "Austuse märk" ning medalitega "Isamaasõja Partisan", "Leningradi kaitse eest", "Võit Saksamaa üle" ja "Ennastsalgava töö eest Suures Isamaasõjas". Pensionieas oli ta vabariikliku tähtsusega personaalpensionär. 

## Viited

## Välislngid
*AK filmikroonika: PUNATÄHE ORDEN RICHARD NIINEPUU, Eesti Raadio, Esmaeeter 6. aprill 1980
*RICHARD NIINEPUU (1911–1987), Ühistöö: Rapla maakonna ajaleht, nr. 11, 27 jaanuar 1987, lk 4
Masku Baltic

**Maskun Baltic OÜ** (lühendatult **Masku**) on Soome pereettevõte Maskun Kalustetalo Oy tütarettevõtte, mis tegeleb mööbli müügiga Eestis. Ettevõte pärineb Päris-Soomest Masku vallast ja kuulub Toivo Sukarile. 2024. aasta märtsis kuulus Masku ketti 48 mööblipoodi üle Soome.

Masku Baltic on Eestis tegutsenud alates aastast 2005. 2025 aasta alguse seisuga on neil Eestis neli poodi, millest kaks asuvad  Tallinnas, üks Tartus ja üks Pärnus. Lisaks on avatud e-pood.

## Ajalugu
Masku tegutseb Soomes alates aastast 1983. 

2019. aastal ehitas Masku Mäntsälässe 19 834 ruutmeetri suuruse logistikakeskuse, kust tarnitakse kaupa ka Eestisse.  Uus logistikakeskus valmis 2019. aasta jaanuaris.

## Viited


## Välislingid

* Masku veebipood Soomes
* Masku veebipood Eestis
Yazd

**Yazd** on linn Iraanis, Yazdi provintsi pealinn. Asub Teheranist 688 km kaugusel 1160 m kõrgusel merepinnast.

2016. aastal oli linnas 529 673 elanikku. Valdav osa elanikest on šiiidid, kuid linnas on märkimisväärne zoroastristide kogukond.

2017. aastast kuulub Yazdi vanalinn UNESCO maailmapärandi nimistusse.

## Välislingid

*http://yazd.ir/
Chūbu piirkond

**Chūbu piirkond** (jaapani 中部地方, Chūbu-chihō) on piirkond Jaapani keskosas, mis hõlmab 9 prefektuuri (*ken*): Aichi, Fukui, Gifu, Ishikawa, Nagano, Niigata, Shizuoka, Toyama ja Yamanashi prefektuur.

Chūbu piirkonnas eristatakse kolme alampiirkonda (Tōkai, Kōshin'etsu, Hokuriku) ja Chūkyō linnastut.

2020. aastal elas piirkonnas 22 078 654	inimest.

Suuremad linnad on Nagoya, Niigata, Hamamatsu, Shizuoka, Kanazawa, Toyota, Toyama ja Gifu.
Kansai

**Kansai piirkond** (jaapani 関西地方, Kansai-chihō) on piirkond Jaapanis, kuhu arvatakse enamasti 7 prefektuuri (*ken*): Nara, Wakayama, Kyōto, Ōsaka, Hyōgo, Shiga ja Mie.

Piirkonda nimetatakse vahel ka **Kinki piirkonnaks** (近畿地方 Kinki-chihō).

2020. aastal elas piirkonnas 22 794 173	inimest.

Suuremad linnad on Ōsaka, Kōbe, Kyōto, Nara ja Sakai.

Sellest põhjas asub Chūbu piirkond ning edelasse jäävad Shikoku saar ja piirkond. Läände jääb Chūgoku piirkond.
Them

**Them** oli Põhja-Iirimaa rokkansambel, mis tegutses aastatel 1964–1972. See on eelkõige tuntud *[[garage rock]]*i ühe tuntuima laulu "Gloria" poolest ja ansamblina, mis pani aluse Van Morrisoni lauljakarjäärile. Lisaks Van Morrisonile kuulusid ansambli algkoosseisu basskitarrist Alan Henderson, kitarrist ja laulja Billy Harrison, trummar Ronnie Milling ning klahvpillimängija Eric Wrixon.

Ansambel sai nime 1954. aasta õudusfilmi "Nemad!" ("Them!") järgi. Ansamblil oli Suurbritannias kaks esikümnehitti: "Baby, Please Don't Go" (1964), mis jõudis Briti singlite edetabelis teisele kohale, ja "Here Comes the Night" (1965), mis jõudis teisele kohale. USA-s jõudis esineljakümnesse kaks ansambli singlit: "Here Comes the Night" ja "Mystic Eyes" (1965).

Van Morrison salvestas Themiga kaks albumit: "The Angry Young Them" (1965) ja "Them Again" (1966). Pärast seda lahkus ta ansamblist ja alustas edukat soolokarjääri. Seejärel lagunes Them kaheks eraldi ansambliks: The Belfast Gypsies, mis jäi stiililt lähedaseks Van Morrisoni-aegse Themiga, ja Them, mis hakkas viljelema psühhedeelsemat muusikat. Them tegutses kuni 1972. aastani. 1979. aastal tulid Alan Henderson, Billy Harrison ja Eric Wrixon ilma Van Morrisonita uuesti kokku ning salvestasid albumi "Shut Your Mouth" ning tegi kontserttuuri Saksamaal, kus lõi lisaks trummarina kaasa Billy Bell ja lauljana Mel Austin.

## Stuudioalbumid
* "The Angry Young Them" (USA-s pealkirja all "Them"; 1965)
* "Them Again" (1966)
* "Belfast Gypsies" (1967)
* "Now and "Them"" (1968)
* "Time Out! Time in for Them" (1968)
* "Them" (1969)
* "Them in Reality" (1970)
* "Shut Your Mouth" (1979)

## Viited
Jevgeni Lifšits

**Jevgeni Mihhailovitš Lifšits** (vene keeles Евгений Михайлович Лифшиц; 21. veebruar (vkj 8. veebruar) 1915 Harkov, Harkovi kubermang – 29. oktoober 1985 Moskva) oli Nõukogude Liidu füüsikateoreetik. 

Pärast Harkivi Mehaanika ja Masinaehituse Instituudi lõpetamist (1933) kaitses ta aasta hiljem Harkivi Füüsika-Tehnikainstituudis kandidaaditöö. 1939. aastal sai ta Leningradi Riiklikust Ülikoolist füüsika-matemaatikadoktori kraadi. Samal aastal asus ta tööle Moskvas asuvasse Füüsikaprobleemide Instituuti teadurina. 

## Teadustöö
Lifšitsi teadustöö hõlmas statistilise füüsika, gravitatsiooniteooria, tahkisefüüsika, ja kosmoloogiaga seotud probleeme.

1946. aastal uuris ta Einsteini võrrandite kosmoloogiliste lahendite püsivust. Koos Issaak Halatnikovi ja Vladimir Belinskiga leidis (1970–1972) Einsteini võrrandite üldise kosmoloogilise lahendi olulise erisusega ajas. BHL-i singulaarsuse kaasautoreid.

## Tunnustus
*1958 – NSV Liidu Teaduste Akadeemia Lomonossovi preemia
*1962 – Lenini preemia (koos Lev Landauga teoreetilise füüsika õpikusarja eest)
*1966 – valiti NSV Liidu Teaduste Akadeemia korrespondentliikmeks
*1974 – Landau preemia (koos Vladimir Belinski ja Issaak Halatnikoviga) 
*1979 – valiti NSV Liidu Teaduste Akadeemia akadeemikuks
*1982 – valiti Londoni Kuningliku Seltsi välisliikmeks

## Isiklikku
Tema vend Ilja Lifšits oli füüsik, kes valiti USA Riikliku Teaduste Akadeemia välisliikmeks.

## Publikatsioone
*Belinskii, V. A.; Khalatnikov, I. M.; Lifshitz, E. M. (1982). "A general solution of the Einstein equations with a time singularity". Adv. Phys. 31 (3): 639–667. doi:10.1080/00018738200101428

## Viited
Granulobasidium

***Granulobasidium*** on šampinjonilaadsete seltsi kuuluv perekond seeni.

## Liike
**[[Granulobasidium vellereum]]*

## Välislingid
* ''Granulobasidium'' andmebaasis eElurikkus.
Diatrypella favacea

***Diatrypella favacea*** on kottseente liik. 

Seen kasvab lehtpuudel.

## Välislingid
* ''Diatrypella favacea'' andmebaasis eElurikkus.
Igavesed kemikaalid

**Per- ja polüfluoralküülid** ehk **PFAS**-id ehk **igavesed kemikaalid** (ka *igikemikaalid*) on klass keemilisi ühendeid, kus on mitu fluori aatomit ühendatud alküülrühmaga. Täpsemalt on nende struktuuris vähemalt üks lüli üldvalemiga (CnF2n+1). 

Need ühendid tulid kasutusele 1938. aastal seoses tefloni ehk polütetrafluoroetüleeni leiutamisega ning need on laialdaselt kasutusel vett tõrjuvates materjalides nagu näiteks mittenakkuva kattega kööginõudes (sh teflonpannides) ja vett tõrjuvates kangastes. Samas kasutatakse neid ka näiteks värvide, toidupakendite, elektrijuhtmete isolatsiooni ja kosmeedikatoodete koostises.

Hüüdnime "igavesed kemikaalid" on need ühendid saanud põhjusel, et nad ei lagune looduses ja selle nime andis The Washington Post oma 2018. aasta artiklis. Sellisena kuuluvad need püsivate orgaaniliste saasteainete sekka.

2023. aasta seisuga oli keemiliste ühendite andmebaasis PubChem üles tähendatud üle 7 miljoni sellise ühendi.

Tähelepanu on pälvinud nende potentsiaalne tervist kahjustav mõju.

Nende kasutusega seotud võimalikud terviseriskid on sundinud tootjaid asendama algselt eelistatud ühendeid (nt perfluorooktaansulfoonhape ehk PFOS) uue põlvkonna omadega (nt perfluorooktaanhape ehk PFOA), kuigi ka uue põlvkonna PFASide kohta on ilmunud mitmeid teaduslikke uuringuid, mis näitavad, et ühendid ei ole bioloogiliselt ohutud.

Valdava enamuse nende ühendite toodangust annavad 12 ettevõtet ja 2022. aasta seisuga oli nende toodete ülemaailmne käive üle 28 miljardi USA dollari. Põhjamaade Ministrite Nõukogu hinnangul 2019. aastast on aga nende ühendite põhjustatud otsene tervisealane kahju ainuüksi Euroopa Majanduspiirkonnas vahemikus 52–84 miljardit eurot aastas.

Püsivate orgaaniliste saasteainete Stockholmi konventsiooni neljandal konverentsil 2009. aastal lepiti kokku nende ühendite kasutamise olulise piiramisega. Nii on sellega nõustunud Euroopa Liit ja Hiina, kuid mitte Ameerika Ühendriigid ja Malaisia.

## Vaata ka
* Endokriinseid häireid põhjustavad kemikaalid
* Polütetrafluoroetüleen
* DuPont
* 3M

## Viited

## Välislingid
* ERR Novaatori artiklid igavestest kemikaalidest
* How One Company Secretly Poisoned The Planet YouTube
Wangan Midnight

**Wangan Midnight** (湾岸ミッドナイト, Hepburn: Wangan Middonaito) on Michiharu Kusunoki joonistatud seinen-mangasari.

Selle peategelaseks on keskkooliõpilane Akio Asakura, kes on suur autohuviline. Ühel ööl sõidab ta punase Nissan Fairlady Z'ga (Z31) Tokyo-lähedasel Wangani kiirteel, kus temast kihutab mööda arst Tatsuya Shima musta Porsche 911 Turbo (930) "Musträstas" (ブラックバード Hepburn: Burakkubado) roolis. Kui Akiol ei õnnestu Porschega sammu pidada, otsustab ta osta romulast tuunitud sinise vana S30 kerega Fairlady Z. Ta saab teada, et see auto on "neetud", kuna seda on väga raske juhtida ja see on sattunud paljudesse õnnetustesse, mistõttu on auto saanud hüüdnime "Kuradi Z" (悪魔のZ, Akuma no Zetto). See teda aga ei heiduta ja ta otsustab auto uuesti taastada. Ka auto eelnime omanik oli Akio Asakura nimekaim ja hukkus selle roolis.

Kui Akio hakkab "Kuradi Z"ga võidu sõitma, kohtub ta ka teiste võidusõitjate ja tuunijatega, teiste hulgas modelli-autosaatejuhi Reina Akikawaga, kes sõidab halli (hiljem valge) Nissan Skyline GT-Riga (R32) ja saab Akio heaks sõbraks, hiljem ka armub temasse; ning tuunija Jun Kitamiga, kes ehitas "Kuradi Z"i. Sarja keskseks teemaks on Kuradi Z ja Musträsta omavaheline rivaalitsemine, lisaks võistlevad nendega tihti ka teised võidusõitjad.

Manga esimene peatükk ilmus kirjastus Shogakukani ajakirjas Big Comic Spirits aastal 1990, 1992 kolis see üle Kodansha ajakirja Weekly Young Magazine. 1993-2008 andis Kodansha välja 42 tankoboni-köidet.

Hiljem on selle põhjal tehtud ka uusi spin-off mangasarju, lisaks ka samanimeline animesari, ning ka filme ja videomänge. Animesarja sai näha 26 jaos kanalil Animax 8. juunist 2007 13. septembrini 2008.

Esimene spin-off mangasari, *Wangan Midnight: C1* ilmus Weekly Young Magazines aastail 2008-2012, sellest andis Kodansha välja kokku 12 tankoboni-köidet.

Teine spin-off sari, *Ginkai no Speed Star* ilmus Big Comic Spiritsis 2014-2015 ja hiljem kahes tankoboni-köites.

Kolmas spin-off sari, *Shutoko SPL - Ginkai no Speedster*, alustas ilmumist Weekly Young Magazines 20. septembril 2016. Alates 2018. aastast on Kodansha sellest välja andnud 12 tankoboni-köidet.

Esimene film *Wangan Midnight* (湾岸MidNight) tuli välja 1991. aastal. Kokku tehti 1991-2001 10 videolevi filmi (kaks kaheosalist). 2009. aastal lasti välja ka kinofilm "Wangan Midnight The Movie" (湾岸MidNight Movie).
Vangélis Pavlídis

**Vangélis Pavlídis** (kreeka keeles Βαγγέλης Παυλίδης; sündinud 21. novembril 1998 Thessaloníkis) on Kreeka jalgpallur, kes mängib ründajana Portugali kõrgliigaklubis Lissaboni Benfica ja Kreeka jalgpallikoondises.

2015. aastal liitus ta Saksamaa klubiga VfL Bochum, mille põhimeeskonnas debüteeris ta Saksamaa esiliigas 2016. aasta mais. Aastatel 2018–2019 oli ta Bochumist laenul Saksamaa tugevuselt neljandas liigas Dortmundi Borussia reservmeeskonnas. 2019. aasta jaanuaris läks ta laenule Hollandi kõrgliigaklubisse Willem II. Hooaja 2018/19 teises pooles lõi ta Hollandi kõrgliigas 14 mänguga viis väravat ning sõlmis 2019. aasta aprillis klubiga püsiva lepingu. Pavlídis jäi Willem II-sse veel kaheks hooajaks ning lõi Hollandi kõrgliigas vastavalt 11 ja 12 väravat.

Aastatel 2021–2024 mängis ta Hollandi kõrgliigaklubis Alkmaari AZ. Kolme hooajaga lõi Pavlídis AZ-i meeskonnas Hollandi kõrgliigas 57 väravat. Kõige silmapaistvam hooaeg oli 2023/24, kui ta lõi 29 väravat ning oli PSV Eindhoveni mängija Luuk de Jongi kõrval liiga suurim väravakütt.

2024. aasta juulis sõlmis ta viieaastase lepingu Benficaga.

Kreeka jalgpallikoondises tegi Pavlídis debüüdi 5. septembril 2019 EM-i valikmängus Soome vastu. Koondisekarjääri esimese värava lõi ta 15. oktoobril 2019 EM-i valikmängus Bosnia ja Hertsegoviina vastu. 10. oktoobril 2024 lõi ta UEFA Rahvuste Liiga mängus Inglismaa vastu kaks väravat ning Kreekale 2:1 võidu – see oli ühtlasi Kreeka läbi aegade esimene võit Inglismaa üle. Väravatähistusel tegi ta austusavalduse päev varem surnud koondisekaaslasele George Baldockile.

## Viited
Peapööritus (film)

**"Peapööritus"** (originaali ja sageli ka Eestis kasutatud pealkiri **"Vertigo"**) on 1958. aasta USA psühholoogiline triller. Filmi lavastas ja produtseeris Alfred Hitchcock. Film põhineb Boileau-Narcejaci 1954. aasta romaanil "D'entre les morts". Filmi stsenaariumi kirjutasid Alec Coppel ja Samuel A. Taylor.

Filmi peaosalisena mängib James Stewart endist politseidetektiivi John Fergusoni ehk Scottiet. Scottie kannatab ametiülesandeid täites juhtunud vahejuhtumi tõttu akrofoobia ehk kõrgusekartuse ja sellest tulenevalt peapöörituse (ingl *vertigo*) all, mistõttu töötab ta vaid eradetektiivina. Scottie tuttav Gavin Elster palkab ta jälitama Gavini naist Madeleine'i (Kim Novak), kes käitub Gavini sõnul veidralt.

Filmiti peamiselt Californias San Francisco linnas ja selle ümbruses Californias ning Paramount Picturesi stuudios Hollywoodis. Misjonikeskuse juures tehtud stseenid filmiti San Juan Bautista misjonikeskuses, kuid misjonikeskuse kellatorn muudeti filmis kõrgemaks eriefektiga.

Oma filmidele omaselt vilksas filmi algusest läbi ka Hitchcock, kes kõndis filmi umbes 11. minutil hallis ülikonnas oleva mehena mööda Gavin Elsteri laevatehasest.

Madeleine'i roll pidanuks esialgse plaani järgi minema paar aastat varem juba Hitchcocki filmis "Vale mees" ("The Wrong Man"; 1956) kaasa teinud Vera Milesile, kuid too loobus rollist raseduse tõttu.

Filmi muusika autor on Bernard Herrmann.

"Peapööritus" oli esimene film, milles kasutati kinemaatiliselt esimest korda *[[dolly zoom]]*i – moonutatud perspektiivitehnikat, mille puhul põhiobjekt on fookuses, kuid taust liigub.

Film pälvis algul tagasihoidlikku tähelepanu, kuid tänapäeval peetakse seda Hitchcocki teoste paremikku kuuluvaks. 2012. aastal valisid Briti filmiajakirja Sight & Sound kriitikud selle kõigi aegade parimaks filmiks. 2007. aastal paigutas Ameerika Filmiinstituut filmi 20. sajandi Ameerika saja parima filmi seas (AFI's 100 Years...100 Movies) üheksandale kohale.

## Osatäitjad

* James Stewart – John Ferguson
* Kim Novak – Judy Barton / Madeleine Elster
* Barbara Bel Geddes – Midge Wood
* Tom Helmore – Gavin Elster
* Henry Jones – koroner
* Ellen Corby– McKittricki hotelli juhataja
* Konstantin Shayne – raamatupoodnik Pop Leibel
* Raymond Bailey – Scottie doktor
* Lee Patrick – autoomanik, keda Scottie ekslikult Madeleine'iks pidas
* Margaret Brayton – Ransohoffi müüjatar
* Fred Graham – politseinik (Scottie partner)
* Paul Bryar – kapten Hansen
* Nina Shipman – neiu, keda Scottie muuseumis ekslikult Madeleine'iks pidas

## Viited

## Välislingid
*
Tōhoku

**Tōhoku** (jaapani 東北地方, Tōhoku-chihō) on piirkond Jaapanis Honshū saare põhjaosas.

Sinna kuulub 6 prefektuuri (*ken*): Akita, Aomori, Fukushima, Iwate, Miyagi ja Yamagata.

2020. aastal elas piirkonnas 8 611 195 inimest.

Suuremad linnad on Sendai, Iwaki, Kōriyama, Akita ja Morioka.
Nissan 300ZX

**Nissan 300ZX** on sportauto, mida **Nissan** tootis aastatel 1983–2000 kahes põlvkonnas. Mudel kandis koduturul Jaapanis nime **Fairlady Z**. Kõik 300ZX eksemplarid toodeti Jaapanis Kanagawa prefektuuris Hiratsuka linnas.

300ZX oli oma aja üks tehnoloogiliselt arenenumaid sportautosid, pakkudes Jaapani esimest masstoodetud V6-mootorit ja hiljem üht esimestest CAD-disainiga keredest.

## Esimene põlvkond (Z31; 1983–1989)
Z31 põlvkonda esitleti Jaapanis 16. septembril 1983. Võrreldes eelkäijaga (280ZX) oli uus mudel oluliselt parema aerodünaamikaga (õhutakistustegur $C_d = 0,30$). Olulisim muudatus oli üleminek reaskuuestelt mootoritelt uuele VG-seeria V6-mootorile.

* **Mootorivalik:** Valdav osa toodeti 3,0-liitrise VG30 mootoriga. Jaapanis olid saadaval ka 2,0-liitrised VG20ET ja haruldane reaskuuesega **200ZR** (RB20DET).
* **Võimsusnäitajad:**
** **Jaapan:** Fairlady Z (2,0 l) pakkus **125 kW (170 hj)**, tippmudel 300ZX (3,0 l) aga **169 kW (230 hj)**. Hilisem vabalthingav 300ZR arendas **140 kW (190 hj)**.
** **USA:** Vabalthingav VG30E pakkus algselt **119 kW (160 hj)** (hiljem **123 kW / 165 hj**) ning turbomudel VG30ET pakkus **149 kW (200 hj)** (hiljem **153 kW / 205 hj**).
** **Euroopa:** Müüdi vaid 2+2 versiooni; vabalthingav arendas **125 kW (170 hj)** ja turbomudel **168 kW (228 hj)** (katalüsaatoriga versioon **149 kW / 203 hj**).

Kokku toodeti ligi 330 000 Z31 eksemplari, mis teeb sellest Nissani suurima läbimüügiga Z-auto.

## Teine põlvkond (Z32; 1989–2000)
Z32 põlvkond läks tootmisse 1989. aasta veebruaris. See oli üks esimesi autosid maailmas, mis disainiti superarvuti Cray-2 ja CAD-tarkvara abiga.

Uus mudel kasutas täiustatud VG30 mootorit, millel oli nüüd kaks ülanukkvõlli (DOHC) ja muutuva gaasijaotusfaasi süsteem (NVCS).
* **Tehnilised andmed:**
** **Vabalthingav (VG30DE):** Arendas **165–168 kW (225–228 hj)**.
** **Twin Turbo (VG30DETT):** Kasutas kaht Garretti laadurit ja vahejahutit. USA-s oli võimsuseks **224 kW (300 hj)**. Euroopas arendas manuaalkäigukastiga versioon **208 kW (283 hj)** ja automaatkäigukastiga **197 kW (268 hj)**.
** **Jaapani piirang:** Kohaliku autotootjate liidu (JAMA) kokkuleppe tõttu oli Jaapani turu autode maksimaalne lubatud võimsus piiratud **206 kW-ni (280 hj)**.

## Turuajalugu ja pärand
1990. mudeliaastal müüs Nissan USA-s oma miljonenda Z-auto, tehes 300ZX-st tolle aja ühe edukaima sportauto. Kuid 1990. aastate keskel vahetasid sportautod turul välja linnamaasturid (SUV). Koos jeeni kursi tõusuga muutus 300ZX eksportimine kulukaks.

USA-s tõusis baasmudeli hind 1990. aasta 27 300 dollarilt 1996. aastaks 37 450 dollarini, mistõttu jäi 1996. aasta mudel seal viimaseks. Austraalias ja Euroopas lõpetati müük samuti 1995.–1996. aastal. Jaapani turu jaoks toodeti mudelit Fairlady Z kuni 2000. aasta augustini. Kokku toodeti Z32 põlvkonda 164 170 eksemplari.

Z32 pälvis laialdast tunnustust: see oli igal mudeliaastal ajakirja *Car & Driver* kümne parima auto hulgas ning 1990. aastal nimetas *Motor Trend* selle aasta parimaks importautoks. 

Mudeli otsene järglane **Nissan 350Z** (Z33) saabus müügile 2003. aastal.

## Viited
Chūgoku

**Chūgoku** (jaapani 中国地方, Chūgoku-chihō) on piirkond Jaapanis Honshū saare lääneosas. Sinna kuulub 5 prefektuuri (*ken*): Hiroshima, Okayama, Shimane, Tottori ja Yamaguchi.

2020. aastal elas piirkonnas 7 328 339 inimest.

Suuremad linnad on Hiroshima, Okayama, Kurashiki ja Fukuyama.
Pesaseenik

**Pesaseenik** (*Mycocalia*) on šampinjonilaadsete seltsi kuuluv perekond seeni.

## Liike
**Mycocalia denudata* – väike pesaseen

## Välislingid
* Pesaseenik andmebaasis eElurikkus.
Serhou Guirassy

**Serhou Yadaly Guirassy** (sündinud 12. märtsil 1996 Arles'is) on Guinea jalgpallur, kes mängib ründajana Saksamaa kõrgliigaklubis Dortmundi Borussia ja Guinea jalgpallikoondises.

Ta sündis Prantsusmaal Guinea päritolu vanemate perekonnas ja alustas jalgpallurikarjääri samuti Prantsusmaal. 2013. aasta oktoobris debüteeris ta Prantsusmaa esiliigas Lavali meeskonnas.  Hooajal 2014/15 lõi Guirassy Lavali meeskonnas Prantsusmaa esiliigas 29 mänguga kuus väravat.

Klubikarjääri jooksul on Guirassy hiljem mänginud veel Prantsusmaa kõrgliigaklubis Lille, Amiens ja Rennes, Prantsusmaa esiliigaklubis Auxerre ning Saksamaa kõrgliigaklubides 1. FC Köln ja VfB Stuttgart. Hooajal 2023/24 lõi Guirassy Saksamaa kõrgliigas 28 mänguga 28 väravat, millega oli liigas Müncheni Bayerni mängija Harry Kane'i järel paremuselt teine väravalööja. Samal hooajal valiti Guirassy liigahooaja sümboolsesse koosseisu.

2024. aasta juulis siirdus ta Stuttgardist umbes 18 miljoni euro eest Dortmundi Borussiasse.

Aastatel 2012–2016 mängis Guirassy Prantsusmaa noortekoondistes. Hiljem otsustas ta Guinea rahvuskoondise kasuks ning tegi Guinea koondises debüüdi 25. märtsil 2022 sõprusmängus Elevandiluuranniku vastu. Koondisekarjääri esimese värava lõi ta 14. juunil 2023 Aafrika rahvaste karikavõistluste valikmängus Egiptuse vastu. Guirassy kuulus Guinea koondisse 2024. aasta Aafrika rahvaste karikavõistlustel.

## Viited
Ella Põldsoo

**Ella Põldsoo** (neiupõlvenimega **Ella Estna**; 14. detsember 1932 – 28. detsember 2024 Pärnu) oli eesti ajalooõpetaja ja koduloouurija.

Alustas kooliõpinguid Järve ja Lindi koolis, seejärel suundus Pärnu Koidula kooli. Kõrghariduse ajaloo alal omandas Tartu ülikoolis.

Töötas õpetajana Kihnu, Massiaru ja Pärnu Koidula koolis, direktorina Võiduküla koolis ning direktori ja õppealajuhatajana Koonga koolis. Aastatel 1982–1991 oli direktori kohusetäitja kasvatustöö alal Sindi kutsekeskkoolis.

Koonga koolis hakkas tegelema koduloouurimisega. Vedas aastatel 1992–2005 Raeküla kooli kodu-uurimusringi ja korraldas koduloonädalaid. Juhendas kokku u 200 tööd, millest enamik on tallel Pärnu linnakodaniku majas. Osales Pärnumaa koduloolaste seltsi ja Pärnu linnakodaniku maja tegevuses. Pälvis 1995. aastal õpilastööde juhendamise eest Eesti kodu-uurimise seltsi teenetemärgi.

Koostas koos Riita Tõnistega brošüüri "Üheksakümmend aastat hariduselu Raekülas" (2004).

## Viited
Gordon Lightfoot

**Gordon Meredith Lightfoot Jr.** (17. november 1938 Orillia – 1. mai 2023 Toronto) oli Kanada laulja ja laulukirjutaja, kes viljeles folki, folkrokki ja kantrimuusikat.

Ta aitas kujundada 1960. ja 1970. aastate folkpopi kõla ning teda on nimetatud Kanada tähelepanuväärseimaks laulukirjutajaks. Tema laulud rääkisid sealhulgas laevahukkudest, jõgedest, maanteedest, armastajatest ja üksindustest. Lightfooti tuntumate laulude hulka kuuluvad muuhulgas "Early Morning Rain" (1966), "If You Could Read My Mind" (1970), "Sundown" (1974), "Carefree Highway" (1974) ja "The Wreck of the Edmund Fitzgerald" (1976). "Sundown" jõudis USA singlite edetabelis Billboard Hot 100 esikohale, "The Wreck of the Edmund Fitzgerald" teisele kohale ja "If You Could Read My Mind" viiendale kohale, kuid Kanadas jõudsid need kõik kolm esikohale. Aastatel 1966–2020 andis Lightfoot välja 20 stuudioalbumit.

1988. aastal esines Lightfoot Calgary taliolümpiamängude avatseremoonial.

1986. aastal võeti Lightfoot Kanada muusika kuulsuste halli ja 2012. aastal Laulukirjutajate kuulsuste halli liikmeks. 1998. aastal sai ta Kanada kuulsuste alleele omanimelise tähe. 2003. aastal sai ta Kanada ordeni kavaleriks.

## Stuudioalbumid

* "Lightfoot!" (1966)
* "The Way I Feel" (1967)
* "Did She Mention My Name?" (1968)
* "Back Here on Earth" (1968)
* "Sit Down Young Stranger (aka If You Could Read My Mind)" (1970)
* "Summer Side of Life" (1971)
* "Don Quixote" (1972)
* "Old Dan's Records" (1972)
* "Sundown" (1974)
* "Cold on the Shoulder" (1975)

* "Summertime Dream" (1976)
* "Endless Wire" (1978)
* "Dream Street Rose" (1980)
* "Shadows" (1982)
* "Salute" (1983)
* "East of Midnight" (1986)
* "Waiting for You" (1993)
* "A Painter Passing Through" (1998)
* "Harmony" (2004)
* "Solo" (2020)

## Viited
Alfa Romeo 75

**Alfa Romeo 75** (tüübinumbrid 161 ja 162B) on neljaukseline keskklassi sedaan, mida tootis Alfa Romeo aastatel 1985–1992. Ameerika Ühendriikide turul müüdi mudelit nime all **Alfa Romeo Milano**. Kõik autod toodeti Milano provintsis asuvas Arese tehases.

Alfa Romeo 75 oli müügiarvudelt edukas: esimese kolme aastaga toodeti 237 000 autot ja seitsme tootmisaasta jooksul kokku ligikaudu 386 000 eksemplari. Mudel oli Alfa Romeo viimane tagaveoline massiauto kuni mudeli Giulia esitluseni 2016. aastal. Samuti oli see viimane Alfa Romeo, mis töötati välja ja läks tootmisse enne ettevõtte üleminekut Fiati kontserni alla 1986. aastal. Seetõttu nimetavad margi fännid seda tihti "viimaseks tõeliseks Alfaks".

## Ajalugu ja tehnika
Mudelit 75 esitleti 1985. aasta mais ning see vahetas välja alates 1977. aastast toodetud Giulietta, millega jagati mitmeid tehnilisi lahendusi. Nimi valiti Alfa Romeo 75. tegutsemisaasta tähistamiseks. 1986. aasta Torino autonäitusel esitleti ka universaalkerega prototüüpi, kuid pärast Fiati ülevõtmist projekt tühistati.

Auto saavutas peaaegu ideaalse kaalujaotuse tänu *transaxle*-skeemile: viiekäiguline käigukast ja sidur paigaldati auto tagaossa ja integreeriti diferentsiaaliga. See lahendus parandas märgatavalt juhitavust.

## Mootorid
Tootmise alguses oli valikus kolm neljasilindrilist karburaatoriga bensiinimootorit:
* 1,6 L (1570 cm³) – 81 kW (110 hj)
* 1,8 L (1779 cm³) – 88 kW (120 hj)
* 2,0 L (1962 cm³) – 94 kW (128 hj)
Lisaks pakuti 2,5-liitrist V6-mootorit (115 kW / 156 hj) ja 2,0-liitrist turbodiislit (70 kW / 95 hj). 1986. aastal lisandus valikusse 1,8-liitrine turbomootor (Garrett T3), mis arendas 114 kW (155 hj).

1987. aastal esitleti 3,0-liitrist V6-mootorit (138 kW / 188 hj). Samal ajal sai 2,0-liitrine mootor kütuse sissepritse ja kahe süüteküünlaga süütesüsteemi (Twin Spark), mis tõstis võimsuse 107 kW-ni (145 hj). Sellega seoses lõpetati vana 2,0-liitrise karburaatormootori tootmine ning 2,5-liitrise V6 müük Euroopas asendus säästlikuma 1,8-liitrise turbomootoriga.

### USA turg (Milano)
Põhja-Ameerikas müüdi autot Milano nime all 2,5-liitrise V6-mootoriga, hinnavahemikus 12 850 – 19 000 dollarit. Aastatel 1988–1989 oli saadaval tippversioon Milano Verde, mis kasutas 3,0-liitrist V6-mootorit. Milano müük USAs lõppes 1989. aastal.

Mudelit 75 toodeti kuni 1992. aastani, mil selle vahetas välja esiveoline Alfa Romeo 155.

## Viited
Vladimir Belinski

**Vladimir Aleksejevitš Belinski** (vene keeles Владимир Алексеевич Белинский; sündinud 26. märtsil  1941) on Venemaa ja Itaalia füüsikateoreetik.

Ta on lõpetanud 1965. aastal Moskva Füüsika-Tehnika Instituudi ning kaitsnud Landau Teoreetilise Füüsika Instituudis 1969. aastal kandidaaditöö "Исследование сингулярностей в общих решениях СТО" ja 1980. aastal doktoriväitekirja "Проблемы релятивистской космологии и метод обратной задачи рассеяния в теории гравитации". Sai füüsika-matemaatikadoktori kraadi.

Belinski töötas aastatel 1969–1990 Landau Teoreetilise Füüsika Instituudis. Alates 1990. aastast töötab ta Itaalias: Roomas asuvas Istituto Nazionale di Fisica Nucleares (professor 1990–2007) ja rahvusvahelise relativistliku astrofüüsika võrgustiku keskuses ICRANet (alates 2007).

## Teadustöö
Belinski teadustöö hõlmab kosmoloogia, astrofüüsika,  gravitatsiooniteooria, üldrelatiivsusteooria ja kvantväljateooriaga seotud probleeme.

Ta on uurinud algsingulaarsusega võnkuva kaootilise struktuuri gravitatsioonivõrrandite üldlahendusi. Koos Issaak Halatnikovi ja Jevgeni Lifšitsiga leidis (1970–1972) Einsteini võrrandite üldise kosmoloogilise lahendi olulise erisusega ajas. BHL-i singulaarsuse kaasautoreid (1982).

## Tunnustus
*1974 – Landau preemia (koos Jevgeni Lifšitsi ja Issaak Halatnikoviga)
*2012 – Marcel Grossmanni auhind (koos Issaak Halatnikoviga)

## Publikatsioone
*Belinskii, V. A.; Khalatnikov, I. M.; Lifshitz, E. M. (1982). "A general solution of the Einstein equations with a time singularity". Adv. Phys. 31 (3): 639–667. doi:10.1080/00018738200101428.

## Viited
Silmuskvantgravitatsioon

**Silmuskvantgravitatsioon** (lühend *LQG*) on kvantgravitatsiooni teooria, mis ühendab standardmudeli aine sisemise kvantgravitatsiooni juhtumi jaoks loodud raamistikku. 

See on katse välja töötada gravitatsiooni kvantteooria, mis põhineb otseselt Albert Einsteini geomeetrilisel sõnastusel. Teooriana postuleerib LQG, et ruumi ja aja struktuur koosneb lõplikest silmustest, mis on kootud ülipeeneks kangaks või võrguks. Neid silmuste võrke nimetatakse spinnvõrkudeks. Spinnvõrgu (aga ka spinnvahu) evolutsiooni skaala on Plancki pikkuse suurusjärgus, ligikaudu 10−35 meetrit, ja väiksemad skaalad on mõttetud. Järelikult eelistab aatomistruktuuri mitte ainult aine, vaid ruum ise.

Silmuskvantgravitatsioon teeb võimalikuks kosmoloogilise hüpoteesi pulseerivast universumist. 

"Gravitatsiooni silmuskvantteooria" lõid 1980. aastatel Lee Smolin, Abey Ashtekar, Ted Jacobson ja Carlo Rovelli. Selle teooria kohaselt koosnevad ruum ja aeg diskreetsetest osadest. Need väikesed ruumi kvantrakud on omavahel teatud viisil ühendatud, nii et väikesel aja- ja pikkuseskaalal loovad nad kirju, diskreetse ruumistruktuuri ning suurtes skaalades muutuvad sujuvalt pidevaks sujuvaks aegruumiks.

## Vaata ka
*Silmuskvantkosmoloogia
*Plancki täht
Preon

**Preonid** on osakestefüüsikas hüpoteetilised elementaarosakesed, mis võivad moodustada kvarke ja leptoneid. Vaatamata asjaolule, et siiani puuduvad selle kohta  eksperimentaalsed viited, tuleb arvestada mitmete kaalutlustega (kolme põlvkonna fermionide olemasolu, kvarkide kolme värvi olemasolu, kvarkide ja leptonite vaheline sümmeetria), mille põhjal võiks oletada, et need võiksid olla liitosakesed.

Nimetuse "preon" võtsid esimestena kasutusele Jogesh Pati ja Abdus Salam  1974. aastal. Huvi kõrgpunkt preonmudelite vastu oli 1980. aastatel, pärast mida see huvi märgatavalt vaibus, kuna paljud neist mudelitest olid vastuolus kiirenditega saadud eksperimentaalsete andmetega.

## Viited
Pjotr Bark

**Pjotr Lvovitš (Ljudvigovitš) Bark** (inglise keeles *Sir Peter Bark*; 6. (18.) aprill 1869, Novotroitskoje küla, Aleksandrovski rajoon, Jekaterinoslavi provints – 16. jaanuar 1937, Aubagne, Marseille lähedal) oli Venemaa riigimees, silmapaistev riigipankur, rahandusministeeriumi juht (alates 30. jaanuarist 1914), salanõunik (alates 1. jaanuarist 1915), riiginõukogu liige (alates 29. detsember 1915) ja viimane Vene impeeriumi rahandusminister (6. maist 1914 kuni 28. veebruarini 1917). Pärast revolutsiooni emigreerus Suurbritanniasse.

1935. aastal löödi ta Briti impeeriumi aadlikuks ja sai tiitli sir.
Aistersheim

**Aistersheim** on vald (*Gemeinde*) Austrias Ülem-Austria liidumaal Grieskircheni ringkonnas.

Aistersheim asub *[[Hausruckviertel]]is*. U. 26 % valla territooriumist on kaetud matsaga ja 67 % on haritav maa.

## Viited
Bad Schallerbach

**Bad Schallerbach** on vald (*Marktgemeinde*) Austrias Ülem-Austria liidumaal Grieskircheni ringkonnas.

Bad Schallerbach asub *[[Hausruckviertel]]is*. U. 14 % valla territooriumist on kaetud metsaga ja 67 % on haritav maa.


 Bad Schallerbach - Rathaus.JPG|Bad Schallerbachi vallamaja
 Bad Schallerbach - Pfarrkirche.JPG|Bad Schallerbachi kihelkonnakirik


## Viited
Eschenau im Hausruckkreis

**Eschenau im Hausruckkreis** on vald (*Gemeinde*) Austrias Ülem-Austria liidumaal Grieskircheni ringkonnas.

Eschenau asub Hausruckviertelis. U. 22 % valla territooriumist on kaetud metsaga ja 71 % on haritav maa.

## Viited
Manihiki

**Manihiki** on atoll Polüneesias, üks Cooki saartest. Asub Rarotongast 1300 km põhja pool.

Manihiki atoll koosneb 43 saarest, mille kogupindala on 4 ruutkilomeetrit.

Atollil elas 2016. aasta rahvaloenduse andmetel 212 inimest.

## Välislingid
SIG MPX

**SIG MPX** on Šveitsi püstolkuulipilduja. Relva toodab ettevõte SIG Sauer ning see on mõeldud peamiselt laskemoonale 9×19mm Parabellum. Relv konstrueeriti aastal 2013 ning jõudis müüki aastal 2015. Sarnase ehitusega on 2015. aastal välja lastud karabiin SIG MCX.

## Kasutajad
* 
* 
* 
* 
* 
* 
* 
* 
* 

## Viited
Gallspach

**Gallspach** on vald (*Marktgemeinde*) Austrias Ülem-Austria liidumaal Grieskircheni ringkonnas.

Peale Gallspachi enda kuuluvad valda ka järgmised külad: Enzendorf, Gferedt, Niederndorf, Schützendorf, Thall, Thongraben, Vornwald ja Wies.

## Ajalugu

Rooma ajastul kuulus Gallspachi metsane ala *Colonia Aurelia Antoniana Ovilabis* (Wels) piirkonda, millest sai 4. sajandil *[[Noricum]] Ripensise* provintsi pealinn. Asustamine algas ilmselt mitte enne 10. sajandit. Kuni 1180. aastani kuulus Gallspach Baieri hertsogkonnale, seejärel Steiermargi hertsogkonnale ja alates 1254. aastast Austria hertsogkonnale. 1809/1010. aastal sõlmitud Schönbrunni rahulepingu tulemusena läks Gallspach Prantsusmaa haldusalasse ja aastatel 1810–1816 läks suur osa Gallspachi vallast Baieri kuningriigile. 1343./44. aastal asutas Wallsee Eberhard eraldi kihelkonna. 1439. aastal andis Saksa kuningas Albrecht II Gallspachile õiguse igal nädalal kolmapäeval regulaarset turgu pidada, mille kinnitas 1442. aastal keiser Friedrich III. 16. sajandil sai Gallspachist protestantismi keskus, mida edendas Geymanni (Geumanni) perekond (Gallspachi maaisandad aastatel 1354–1633). 18. sajandil ja 19. sajandi esimesel poolel asus sinna elama arvukalt kangakudujaid ja pudukaubakauplejaid. Alates 1920. aastast arenes Gallspach välja tuntud tervisekeskusena. 1940. aasta septembris ja kaks nädalat enne oma soololendu Šotimaale 1941. aastal kohtus natsifüüreri asetäitja ja hilisem sõjakurjategija Rudolf Heß seal Albrecht Haushoferiga, kes tõenäoliselt julgustas teda ebaõnnestunud missioonil Ühendkuningriigiga rahu läbirääkimistel. 1992. aastal viidi Zeileise tervisekeskuse ruumides läbi edukas termilise allika puurimine.

## Inimesi

* Johann (Hans) Geumann (u. 1455–1533), teine *Püha Jüri rüütliordu* kõrgmeister, peakorter Millstatt am See/Kärnteni liidumaa.
* parun Johann Georg Adam Reichsfreiherr von Hoheneck (1669–1754), ajaloolane ja genealoog.
* Josef Starzengruber (1806–1877), arst, Bad Halli kuurordi asutaja Ülem-Austrias.
* Matthias Friedwagner (1861–1940), ülikooliprofessor (romaani filoloogia), 1900–1911 Czernowitzi ülikool (1910/11 rektor), 1912–1928 Johann Wolfgang Goethe ülikool Frankfurdis Maini ääres.
* Valentin Zeileis (1873–1939), füüsik, Gallspach elektrofüüsika instituudi (tervise- ja teraapiakeskuse) asutaja. Abielus Friederike Zeileisiga (neiuna Mautner von Markhof)
* Erwin Burgstaller (* 1962), skulptor.

## Vaatamisväärsusi

* Vallikraaviga linnus, esmamainitud 1343. aastal, ehitis 16.–18. sajandist koos silmapaistva ümartorniga.
* Roomakatoliku Püha Katariina kihelkonnakirik (1638. aastani Püha Bartolomeuse), esmamainitud 1343. aastal, epitaafid 14.–18. sajandist; hoone ehitati uuesti 2005. aastal.
* Barokne Maarja sammas 17. sajandi lõpust.

## Viited
Geboltskirchen

**Geboltskirchen** on vald (*Gemeinde*) Austrias Ülem-Austria liidumaal Grieskircheni ringkonnas.

## Viited
Stephen Stills

**Stephen Arthur Stills** (sündinud 3. jaanuaril 1945 Dallases Texase osariigis) on USA laulja, laulukirjutaja ja multiinstrumentalist. Ta on eelkõige tuntud ansamblite Buffalo Springfield ning Crosby, Stills, Nash & Young endise liikmena.

Muusikukarjääri alustas Stills 1960. aastate teisel poolel Buffalo Springfieldi liikmena. Ta kirjutas ansambli tuntuima laulu "For What It's Worth", mida peetakse 1960. aastate üheks kõige äratuntavamaks lauluks. Lisaks kirjutas ta ansambli repertuaari sellised laulud nagu "Sit Down, I Think I Love You", "Bluebird" ja "Rock & Roll Woman". Ansamblikaaslane Richie Furay pidas Stillsi ansambli "südameks ja hingeks".

Pärast Buffalo Springfieldi laialiminekut moodustas ta 1960. aastate lõpus koos David Crosby ja Graham Nashiga trio Crosby, Stills & Nash. Ta oli mitmete laulude autor ning mängis Stillsi ansambli 1969. aastal ilmunud debüütalbumil basskitarri, kitarri ja klahvpille. Albumit osteti üle nelja miljoni eksemplari ning see oli trio liikmete üldse seni kõige edukam album, millel nad mänginud oli. Album tõi ansamblile Grammy auhinna parima uue artisti kategoorias.

Stillsi esimene sooloalbum (1970) pälvis kuldplaadi staatuse ning on ainus album, millel teevad kaasa nii Jimi Hendrix kui ka Eric Clapton. Albumilt ilmunud singlist "Love the One You're With" sai Stillsi suurim soolohitt, mis jõudis USA singlite edetabelis Billboard Hot 100 kohale 14. 1970. aastate alguses mängis ta ansamblis Manassas, kus mängis teiste seas veel ka Chris Hillman. 1974. aastal naasis Stills ansamblisse Crosby, Stills & Nash ning sama aasta suvel osales ta ansambliga Põhja-Ameerikas ja Inglismaal toimunud edukal kontserttuuril. Hiljem on ta kuulunud Crosby, Stills & Nashi kõigil ansambli aktiivsetel perioodidel. Külalisesinejana on Stills teinud kaasa paljude artistide albumitel, sealhulgas Jefferson Airplane'i albumil "Volunteers" (1969; mängis albumi ühes loos Hammondi orelit), Neil Youngi albumitel "After the Gold Rush" (1970) ja "Harvest" (1972), Joni Mitchelli albumil "Blue" (1971), Jimi Hendrixi albumil "The Cry of Love" (1971), Bill Withersi albumil "Just as I Am" (1971) ning Ringo Starri albumil "Stop and Smell the Roses" (1981). 2017. aastal andis Stills koos Judy Collinsiga välja albumi "Everybody Knows".

1997. aastal võeti ta nii Buffalo Springfieldi kui ka Crosby, Stills, Nash & Youngi liikmena vastu Rock'n'rolli Kuulsuste Halli, saades sellega esimeseks, kes on ühel aastal kaks korda Kuulsuste Halli liikmeks valitud.

## Sooloalbumid
* "Stephen Stills" (1970)
* "Stephen Stills 2" (1971)
* "Stills" (1975)
* "Stephen Stills Live" (1975; kontsertalbum)
* "Illegal Stills" (1976)
* "Still Stills: The Best Of Stephen Stills" (1976; kogumikalbum)
* "Thoroughfare Gap" (1978)
* "Right By You" (1984)
* "Stills Alone" (1991)
* "Turnin' Back The Pages" (2003; kogumikalbum)
* "Man Alive!" (2005)
* "Just Roll Tape" (2007; *demo*-album)
* "Live At Shepherd's Bush" (2009; kontsertalbum)
* "Carry On" (2013; kogumikalbum)
* "Can't Get Enough" (2013)
* "Pierced Arrow" (2016)

## Viited

## Välislingid

* https://stephenstills.com/
779. suurtükiväepolk

**779. suurtükiväepolk** oli Teise maailmasõja ajal NSV Liidu Punaarmee koosseisus formeeritud suurtükiväeosa, mis kuulus 249. Eesti Laskurdiviisi koosseisu.

779. suurtükiväepolgu (vene k. *779-й артиллерийский полк, 779-й артиллерийский ордена Кутузова III степени полк*) (s/o 16610) relvastuses oli 1. mail 1945 12 x 122-mm haubitsat ja 20 x 76-mm polgukahurt.

## Juhid ja koosseis
### Juhtkond
;Polgukomandörid:
*alampolkovnik Karl Aru (01.05.1942 – 20. november 1942/suvi 1943)
*kapten Aleksander Pais (20. november 1942 –), (1906–1990)
*alampolkovnik Siegfried Reskov (*Ресков, Зигфрид Якобович*) (1943) (sünd. 1901), 
*major Arnold Poolus (1944)
*alampolkovnik Kaarel Uibo (1945) (*Карл Уйбо*)  (1900–1958)
*major Rihard Linnas (1945)
;staabiülem 
*kapten Avo Laido, 
*kapten Eerik Loorits
*major Artur Paalma (1899–1963)
;polgukomissar
*komissar polkovnik Artur Lombak
;polgukomandöri asetäitja poliitalal, 
*major Pavel Titer
*major Artur Nugis (1945)

### 779. suurtükiväepolgu koosseis
*1. divisjon, major Edgar Kostabi (1905–1977) (1945)
*2. divisjon, kapten Eduard Ilves (sünd. 1896 (1945)
*3. divisjon, major Otto Bockfeld (sünd. 1910), major Martin Soots (1906–1971) (1945)

Punaarmee jalaväediviisi suurtükipolku kuulusid suurtükidivisjonid, igas:
* kaks suurtükipatareid, milles 4 × 76 mm polgukahurit
* üks suurtükipatarei, milles 4 × 122 mm haubitsat

## Vaata ka
*Teises maailmasõjas osalenud eesti väeosade loend

## Viited

## Välislingid
* 249-я Эстонская стрелковая дивизия. Офицерский состав:, www.pribfront.ru
*779 АРТ. ОРД. КУТУЗОВА 3 СТ. ПОЛК. СПИСОК РУКОВОДЯЩЕГО СОСТАВА 249 ЭСТ. СТР. КРАСНОЗНАМ. ДИВИЗИИ на 1.5.45 г., pribfront.ru
*779 арт. ордена Кутузов 3 степен. полк. СПИСОК руководящего генеральского и офицерского состава 8-го Эстонского стрелкового Таллинского корпуса на 1.7.45, pribfront.ru
Ardakan

**Ardakan** on linn Iraanis Yazdi provintsis, Ardakani maakonna keskus. Asub 1035 m kõrgusel merepinnast ja 60 km kaugusel Yazdist.

Ardakan on zoroastrismi keskus. Linnalähedases Sharif-Abadi külas asuv Pir-e Sabzi tempel on zoroastristide palverändude sihtkoht.

Ardakan on Moḩammad Khātamī sünnilinn.
Buffalo Springfield

**Buffalo Springfield** oli Kanada-USA rokkansambel, mis tegutses aastatel 1966–1968. Selle asutasid California osariigis Los Angeleses kolm Kanada muusikut Neil Young (kitarr, suupill, klaver, laul), Bruce Palmer (basskitarr) ja Dewey Martin (trummid, laul) ning kaks ameerika muusikut Stephen Stills (kitarr, klahvpillid, laul) ja Richie Furay (kitarr, laul).

Ansambel andis kolme tegutsemisaasta jooksul välja kolm stuudioalbumit ning on kõige enam tuntud oma 1966. aasta detsembris ilmunud hittsingli "For What It's Worth" poolest. Ansambli muusikas ühinesid folk- ja kantrimuusika elemendid, millele lisandusid Briti invasiooni ja psühhedeelse roki mõjud. Buffalo Springfield oli The Byrdsi kõrval üks folkroki pioneere. Ansambel sai nime auruteerulle tootnud ettevõtte Buffalo-Springfield Roller Company järgi.

1966. aastal sõlmis ansambel lepingu Atlantic Recordsiga ning sama aasta juulis ilmus ansambli debüütsingel "Nowadays Clancy Can't Even Sing". Protestilaul "For What It's Worth" oli ansambli kõige edukam singel, mis jõudis USA singlitabelis Billboard Hot 100 seitsmendale kohale. Teisel stuudioalbumil "Buffalo Springfield Again" võeti suund *[[hard rock]]*ile ja psühhedeeliale. 1967. aasta juunis esines ansambel Monterey popfestivalil.

Pärast seda, kui mitu ansambli liiget oli jäänud vahele uimastite omamisega ja ansambli koosseisus oli toimunud mitu olulist muutust, läks ansambel 1968. aastal laiali. Stills mängis hiljem supergrupis Crosby, Stills & Nash. Young alustas edukat soolokarjääri ning kuulus mitmel perioodil samuti Crosby, Stills & Nashi ansamblisse. Furay asutas koos Jim Messinaga ansambli Poco. 2010. aastate alguses tulid Stills, Young ja Furay taas kokku, ansamblisse võeti juurde Rick Rosas ja Joe Vitale ning tehti kontserttuur.

1997. aastal võeti ansambel Rock'n'rolli Kuulsuste Halli liikmeks.

## Stuudioalbumid
* "Buffalo Springfield" (1966)
* "Buffalo Springfield Again" (1967)
* "Last Time Around" (1968)

## Viited
Haag am Hausruck

**Haag am Hausruck** on vald (*Marktgemeinde*) Austrias Ülem-Austria liidumaal Grieskircheni ringkonnas. Seal on palju ajaloolisi hooneid, sealhulgas loss. Haag asub väga suure ja looduskauni metsa ääres.

Starhembergi loss on turuplatsist läänes asuv renessanss-stiilis kindlus, mida on esmamainitud 1246. aastal. 16. sajandist pärit kompleks, mis kuulus DI Hatschekile, oli 20. sajandi alguses sõjaväehaigla ja Teise maailmasõja ajal põgenike transiitlaager. Tänapäeval asub selles *Haager Heimatstuben*, kus on eksponeeritud põllumajanduse, kaevandamise, käsitöö, kaubanduse ja lossigraafika teemalisi esemeid.

Kohalikul mäel Luisenhöhel on Seikluslik mägiraudtee, suvine kelgurada (praegu tühikäigul) ja vaatamisväärsused, nagu "Meelte tee" rada, vaatetorn, metsakool ja kõrge köierada. Haag am Hausrucki iga-aastaste ürituste hulka kuuluvad Kirtag, hobuseturg, kantrifestival, lossikontsert ja õllevankrite võidusõit. 17. sajandil muudetud katoliku kihelkonnakirik on pühitsetud pühale Vitusele.

Haag asub Hausruckviertelis. Umbes 88% valla territooriumist on haritav maa ja 2% on linnaline.

## Viited
Megan (laev)

**MV Megan**, varem tuntud kui **MV GO Searcher**, on üks SpaceX-i kahest abilaevast Dragoni kapslite merest üleskorjamiseks. 

Megan ja selle sõsarlaev MV Shannon on endised naftaplatvormide varustamiseks mõeldud abilaevad, mille SpaceX ostis kosmosekapslite merest üleskorjamiseks ja maismaale toomiseks. Dragoni kapsli Maale naasmise korral saadetakse Megan või Shannon planeeritud maandumisala lähistele ootama. Pärast kapsli vette maandumist väljuvad laevalt kiirpaadid, mis lähenevad kapslile et teha ohutuskontroll ja valmistada kapsel ette abilaeva pardale tõstmiseks. NASA nõudel peab SpaceX astronaudid kapslist välja saama vähem kui tund pärast maandumist.

Ülesannete teostamiseks on laeval kraana kapsli tõstmiseks, meditsiiniüksus ja kopteri maandumisplats, mis võimaldab astronaudid ja mistahes ajakriitilise lasti laevalt kiiresti kaldale toimetada. Laev nimetati 2022. aastal NASA astronaudi Megan McArthuri auks Meganiks.

## Viited
Lumekits

**Lumekits** (ladina keeles *Oreamnos americanus*) on sõraliste seltsi veislaste sugukonda kuuluva lumekitse perekonna ainus elusolev liik. 

Lumekits on  Põhja-Ameerika lääneosa kõrvaliste ja karmide mägipiirkondade endeem. Ta väldib üldiselt madalamatele kõrgustele laskumist, välja arvatud hooajalise toidupuuduse või eriti halva ilma korral, sest elupaiga äärmuslik kõrgus on tema peamine kaitse kiskjate, näiteks grislikarude, baribalide, puumade ja huntide vastu.

See liik on ainulaadselt kohanenud elutsema planeedi kõige ekstreemsematel kliimatingimustel ja maastikel, veetes oma aega regulaarselt temperatuuril –50  °C lähedal, tuule kiirusega üle 100  km/h, üle 4000 m kõrgustel ja kallakutel üle 60°.

Nii isastel kui ka emastel lumekitsedel on habe, lühikene saba ja kergelt tahapoole kooldunud mustad sarved, millel on aastased kasvurõngad. Karvkate on valge, pikk ja väga tihe. Nende aluskarva peen tihe vill on kaetud pikemate õõnsatest karvadest väliskihiga. Selline kahekordne karvkate aitab neil talvel vastu pidada nii madalatel temperatuuridel kui ka tugeva tuulega.

Lumekits jätab massiivse ja jässaka looma mulje. Nende mass jääb vahemikku 80–135 kg.

## Ronimine järskudel kivistel nõlvadel
Lumekits on üks erakordsemaid mägironijaid loomariigis. Tema jalad sobivad hästi üle 60° kaldega järskudel kivistel nõlvadel ronimiseks. Nende jalgade otstel on teravad küünised, mis ei lase neil libiseda. Lumekitsel on võimsad õla- ja kaelalihased, mis aitavad neid järskudel nõlvadel edasi lükata. Tõukejõu tekitamine tagajalgade abil on lumekitsede ronimisel peamine tõukejõud. "Lukustades" oma õlgade asendi, reguleerib lumekits ülestõmbamise ajal oma massikeskme kõrgust. Õla- ja kaelalihased aitavad oluliselt kaasa lumekitse võimele oma kere nõlvast üles tõmmata.

## Liigikaitse
Liik on kaitse all. Kuid vaatamata suhteliselt väikesele arvukusele on elupaigaalade ligipääsmatuse tõttu väljasuremisoht väike.


YohoNationalpark-Oreamnos americanus-Schneeziege.ogv|Yoho rahvuspargis?
Mountain goats.jpg|Waterton-Glacier International Peace Parkis
Mountain Goats on Mount Evans Colorado.JPG|Kaljumäestikus
Mt Goat Std Snow 137.jpg|Talvekarvastikus


## Vaata ka
*Mägikits
*Kaljukits
*Lumelammas

## Viited

## Välislingid
*No Predator Can Catch Mountain Goats !!. youtube.com, 8. märts 2023
*How do Mountain Goats stand on steep cliffs? These Goats can climb rocks better than people. youtube.com, 23. mai 2023
Hofkirchen an der Trattnach

**Hofkirchen an der Trattnach** on vald (*Marktgemeinde*) Austrias Ülem-Austria liidumaal Grieskircheni ringkonnas.

Hofkirchen asub Hausruckviertelis. U. 12 % valla territooriumist on kaetud metsaga ja 79 % on haritav maa.

## Viited
Endoperplexa

***Endoperplexa*** on kandseente hõimkonda kuuluv seente perekond.

## Liike
**[[Endoperplexa dartmorica]]*

## Välislingid
* ''Endoperplexa'' andmebaasis eElurikkus.
Oliveoniaceae

***Oliveoniaceae*** on kandseente hõimkonda kuuluv seente sugukond.

## Perekondi
**[[Oliveonia]]*

## Välislingid
* ''Oliveoniaceae'' andmebaasis eElurikkus.